For å hindre at albansk fjernsyn kunne tas inn i Kosovo, brukte sentralmyndighetene støyantenner for å forstyrre signalene fra Albania. Utover i 1990-årene skaffet stadig flere kosovoalbanere seg parabolantenner til å ta inn albansk fjernsyn (RTSH) som sendte kun to timer daglig via satellitt. En av nyhetsendingene ble laget av tidligere RTV Pristina-journalister bosatt i Albania og ble sponset av Kosovos eksilregjering.